Wir, nachbenempten Ludwig Zechender, jetz schulth̄s ze Arow, und Niclaus Fricker, jetz stattschriber zuͦ Bern, ✳ ✳ bekēnent offenlich mitt disem brieff, ✳ als den̄ ✳ die erwirdigen, geistlichen frowen, eptissin und convent des gotzhus zuͦ Kùngsfelden ꝫcꝭ, unser gnaͣdig lieb frowen, und das selb ir gotzhus ✳ disz hienachgeschribēn gùlt indem ampt uff Boͤtzberg, in der herˀschaft Schenkemberg gelegen, ✳ gehept habent. ✳ namlich und des ersten, uff dem hof ze Rein achzechen stuck gelts, sind abgangen bisz an acht stuck gelts, darub̄ der hof jetz gelichen ist, ✳ ab der herschaft zinsen und zechenden ab dem Boͤtzberg zwentzig und dritthalb stuck und ab der stùr Boͤtzberger ampts zwentzig pfunt stebler, vallent acht pfund ze meigen und zwoͤlf pfund ze herpst. ✳ und
die jetzgenant gùlt und darzuͦ drizechen pfund von der stùr des ampts im Eigen ✳ sind unser frowen und ir gotzhus zuͦ Kùngsfelden zuͦ kouff an komen von wilent junckher Uͦlrichen und Albrechten und von frow Agnesen den Truchsaͤssen nach in̄halt des koufbriefs, darùber geben. ✳ fùro haben unser frowen und ir gotzhus zuͦ Kùngsfelden in dem selben ampt gehept drù pfund pfenīgen ze Elfingē
von der meigenstùr und drù pfund pfenīgen ze Hornusken von der herpststùr und zwentzig stuck an korn von den zinsen ze Vilingen und ze Raͤmīgen ✳ mitt matten, ackern und andrer zuͦgehoͤrd. und die jetzgen̄t gùlt ist unser frowen und ir gotzhus zuͦ Kùngsfeld von wilent her Cuͤnraten von Bietertan, ritter, und Ludwigen von Bercken, so die von wilent her Ruͦdolfen Schàler, ritter, ✳ ererbt habent, ✳ zuͦkouf ankomē
nach in̄halt des koufbriefs, darùber geben. ✳ sodan̄ hand unser frowen und ir jarzitampt zuͦ Kùngsfelden gehept in Swendi oder ze Moͤnental siben stuck und fùnfzechen schilling gelts, sind si zuͦ kouff ankomen von wilent Walther Snoͤpell̄n nach sag des koufbriefs, darùber geben. ✳ der obgen̄ gùlt ✳ hàt einˀ herˀschaft, ✳ so je die herˀschaft Schenkemberg und das ampt uff Boͤtzberg in̄gehept hât, ✳ jerlichen uszerichtē und
ze geben gebùrt die vorgen̄ zwentzig und dritthalb stuck ab der herˀschaft zinsen und zechenden ab Boͤtzberg, von den Truchsaͤssen, als vor stàt, harruͤrent, item die zwentzig stuck gelts von den zinsen ze Vilingē und ze Raͤmīgen, vom Schaler harruͤrent, und die siben stuck und fùnfzechen schillīg in Swendi odˀ ze Moͤnental, vom Snoͤpellin harruͤrent. ✳ ✳ und als nū der edel und streng herˀ, her Marquart von
Baldegg, ritter, herˀ zuͦ Schenkemberg, zuͦ derselben herˀschaft Schenkemberg und dem ampt uff Boͤtzberg komen und von unsern frowen von Kùngsfelden und irn amptlùten vor und jetz inen soͤlich gùlt uszerichten ✳ angevordert, ✳ das ouch zum teil beschechen, und denocht ist er des nitt willig noch in meinūg gewesen, ✳ die allenklich uszerichten, ursachhalb hernach gemeldet. ✳ sind also deshalben unser frowen
und er dahar nitt eins gewesen ✳ und mer den̄ ein mal darub̄ ze tagen und sunder uff jetz fùr den edeln junckher Adrian von Buͦbemberg, vogt ze Lentzburg, und uns, obgen̄ Ludwig Zechender und Niclaus Fricker, zuͦ einem frùntlichen tag komen. und unser herˀ von Baldegg hàt mitt vil worten gemeint, er getruw nitt billich noch in̄ schuldig ze sind, unsern frowen und dem gotzhus
zuͦ Kùngsfelden soͤlich gùlt nach ir muͦtung allenklich zuͦgebent, ✳ mercklich ursachen durch in̄ gemeldet darin̄ an zesechent ✳ under anderm, ✳ das derzit, do soͤlich gùlt von unser gneͣdigen herˀschaft von Oͤsterrich ꝫcꝭ umb ein ring guͦt, ✳ als ein marck gùlt umb zechen marck silbers ꝫcꝭ, versetzt und andas gotzhus zuͦ Kùngsfeld komen, ✳ die herˀschaft Schenkemberg und das ampt uff Boͤtzberg ✳ an zinsē, zechēdē,
lùten, guͤtˀn und allen dingen ufrecht ✳ habent ✳ und anders den̄ jetz gewesen, ✳ darzuͦ sie den Mosern, den Efingern, dem von Griffense und andern des ampts zinsz, zechenden, gùlt und guͤter, nach dem die vordˀent, ✳ als wol als inen versetzt ✳ und immasz, ✳ das all ✳ des ampts gesetzt zinsz und zechenden, nach dem die herˀschaft und das ampt, ✳ ouch des lùt, gùlt und all sachen jetz gestalt sient, soͤlichs nach ir
aller vordrung ✳ ze zaln nitt wol usgetragen moͤchten. ✳ soͤlt er nun soͤlich gùlt, ✳ ouch zinsz und zechenden, davon si die, ✳ als vor stat, zehabent meinent, ufrecht und in schirm, ✳ ouch darzuͦ ✳ ein mercklich guͦt, zuͦ der herˀschaft ze komende, ✳ geben ✳ und aber davon nùtzit haben, ✳ sunder si und ander das nemen, ✳ meint er nitt billich sin und inen und andern licht, ✳ e ✳ soͤlich zinsz und zechenden, daruf si verwist werent, sin halb ledig zuͦ lassen und sich der in eynich wise nùtzit anzenement ꝫcꝭ. ✳ was aber in soͤlichem, ✳ nach dem die sachen jetz in allweg gestalt habent, ✳ zetuͦnd billich, ✳ es wer der gùlt sovil sich dem geburte jerlich zuͦgebent ✳ oder die also abzekouffent ✳ und des zuͦ lùtrung fùrzekomend, wo und wie das billich wer, ✳ woͤlt er sich nitt widern, sunder das gern tuͦn und meint, des
gnuͦg ze sinde ꝫcꝭ. das aber unser frowen von Kùngsfeld und ir amptlùt ✳ nitt, ✳ sunder vor, ✳ nach ✳ und allweg meinten, ✳ bi soͤlicher ir gùlt nach in̄halt ir brieven und harbringens ✳ beliben ✳ und der also von im umb vergangen und kùnftig zinsz usgericht werden soͤllent ꝫcꝭ. ✳ und uff soͤlich ir beider meinung, ✳ mitt vil worten vor und jetz beschechen und herin̄ all zemelden nitt notdurftig,
hand der obgen̄t unser herˀ, der vogt von Lentzburg, und ouch wir, Ludwig Zechender und Niclaus Fricker, und zuͦ letst wir beid, wand er riten muͦst, ✳ manicher ley wise inden sachen gesuͦcht ✳ und under anderm ein kouff umb die gùlt, ✳ damitt unser herˀ von Baldegg die gùlt alle, wie vor und nach staͧt, ✳ den̄ er darin̄ nùtzit uslassen, ✳ ouch eine ✳ aͧn die andern ✳ nitt, ✳ sunder die alle samēthaft und anders nitt ✳ kouffen und sich ouch die sach suss zuͦ richtung nitt schicken wolt ✳ umb ein sum̄ guldin und in den gedingen davon gerett und hernach geschriben von unsern frowen von Kùngsfelden, wie wol die vast lieber anders gesechen und gehept hetten, ✳ kouffen und haben soͤlt, ✳ an inen beiden teiln funden, ✳ doch unser frowen halb nitt witer noch anders ✳ den̄ uff an bringē,
rat, wissen und gevalln̄ der strengen, fùrsichtigen, wisen schulthn̄ und rats zuͦ Bern, unser gnedigen hern, ✳ an die soͤlten und woͤlten si soͤlichs fùrderlich und eigenlich bringen, ir raͧt und gevalln̄ darin̄ erkunnen und mittnamen sagen, wie und mitt was sum̄ und gedingen der kouff umb die gùlt, ob si den raten und vˀwilligen woͤlten, ✳ bestaͤn ✳ und under anderm uns, obgen̄ Ludwig Zechēdˀ
und Niclaus Fricker, von beiden teiln zuͦ gesetzt sin soͤlt, ✳ den kouf und die sachen, nach dem davō gerett wer, ✳ der alten briefen und aller sachen halb zwischent beiden teiln und inen nach unsˀm verstàn zum glichisten, billichisten und besten sich darnach ze halten und dem nach zekomende wissen, ✳ ze lùtern und besliessen. ✳ ✳ semlich anbringen, als jetz stat, beschechn̄, ✳ouch von unsern gnedigē
hern geraten und vˀwilliget. ✳ und ist daruf der kouf und des lùtrung und besliessen durch uns, obgen̄ Ludwig Zechender und Niclaus Fricker, wie vor stat, beschechen also und immasz hernach eigenlich geschriben staͧt. ✳ mittnamen sol der obgenēpt unser herr von Baldegg ✳ unsern frowen von Kùngsfeld ✳ umb und fùr soͤlich obgemeldet gùlt, ✳ die si und ir gotshus dahar inder herˀschaft Schē¬
kemberg und dem ampt uff Boͤtzberg, wie vor staͧt, gehept habent, des ersten den hof ze Rein, so vil der als vor staͧt jetz gilt oder hinfùr gelten mag, item zwentzig und dritthab stuck gelts ab der herrschaft zinsen und zechenden ab dem Boͤtzberg und zwentzig pfund gelts ab der stùr Boͤtzberger ampts, ✳ ruͤrt alle har von den Truchsessen, ✳ item drù pfund gelts ze Elfingen und drù pfund
ze Hornusken von den stùren ✳ und zwentzig stuck gelts an korn von den zinsen ze Vilingen und ze Raͤmīgen, ✳ ruͤrt har vom Schaͧler von Basel und des erben, item siben stuck und fùnfzechen schilling gelts in Swendi oder ze Moͤnental ꝫcꝭ, als vor eigenlich gemeldet ist, ✳ mitt aller nutzung, rechtung, harkomen und zuͦgehoͤrd, wie unser frowen und ir gotshus zuͦ Kùngsfeld
die bishar in̄gehept, harbracht und genossen oder gewalt gehept haben zuͦ tuͦnd, ✳ namlich all ir und ir gotzhus gerechtikeit, vordrūg, recht und ansprach daran und zuͦ, ✳ sibenhundert Rinsch guldin geben ✳ und die darub̄ und mitt eins ufrechten, redlichen, steͣten, vesten und ✳ ewigen koufs zuͦhanden sin, ✳ siner ✳ erben ✳ und nachkomen von unsern frowen fùr sich, ir gotshus
und nachkomen zuͦ Kùngsfeld gekouft, ✳ ouch die gùlt und soͤlich unser frowen und ir gotzhus zuͤ Kùngsfeld gerechtikeit, vordrūg, recht und ansprach daran und zuͦ, wie vor stât, ✳ haben ✳ und hinfùr innemen, besitzen, nutzen, niessen und damitt tuͦn, lassen, wandlen und werben als mitt soͤlichem irm guͦt, ✳ aͧn unser frowen, ir gotzhus und nachkomen zuͦ Kùngsfeld, ✳ ouch
mengklichs von ir wegen sumen, irren und in sprechen. ✳ unser herr von Baldeggg sol ouch fùr sich und all sin erben, ✳ die mitt im herzuͦ vestenklich verbunden, unsern frowen und irm gotzhus zuͦ Kùngsfeld die sibenhundert guldin angold bezaln, als hernach stat: ✳ mittnamen den halben teil, ist vierdhalb hundert guldin, von san̄tt Martins tag nach dat disz briefs
nechstkoment ✳ ùber ein jar, und von dannen ùber ein jar uff santt Martins
tag
den andˀn halbteil, ist ouch vierdhalbhundert guldin. ✳ und tuͦnd er oder sin erben die zalung als jetz stat ✳ uff jetweder jar uff santt Martins tag oder bis dar, ✳ sind si deheinen zinsz davon zegebent verbunden, sunder sond unser frowen die also von inen aͧn zinsz nemen. ist aber sach,
das si das erst zil unbezalt verschinen lassent und daruff die vierdhalbhundert guldin, wie vor staͧt, nitt bezalent ✳ uff dasselb zil santt Martins tag, valt der zinsz von den sibenhundert guldin gantz, ✳ mittnamen drissigundfùnf guldin zinsz. ✳ ob si aber die ersten zalūg, wie vor stât, taͤten ✳ und aber die andˀn nitt, ✳ so valtt uff dem andern zil san̄tt ✳
Martins tag von den vierdhalbhundert guldin achzechendhalb guldin zinsz und dannenthin jerlich uff santt Martins tag ✳ von der gantzen sum̄, den sibenhundert guldin, als lang die unbezalt usstand drissigundfùnf guldin zinsz und von der halben sum̄, den vierdhalbhundert guldin, nach bezalung der andern achzechendhalben guldin zinsz. ✳ soͤlich zinsz, ✳ so die wie vor
stàt hinfùr davon jerlich gevallent, ✳ soͤllent unser herr von Baldegg und sin erben ✳ unsern frowen, irm gotzhus und nachkomen zuͦ Kùngsfeld ✳ davon zuͦ rechtem zinsz und nach soͤlicher zinsz recht, sitt und gewonheit ✳ aͧn alles abniessen ✳ in eins ufrechten, redlichen, frigen koufs wise, ✳ der darub̄, ob das also zuͦ schulden kumpt, ✳ sol beschechen sin und also bestaͤn, ✳ jerlich usrichten, weren un̄ bezaln,
als hernach stât, ✳ als vil und lang, bisz si die dannenthin abloͤsend und bezalung darub̄ tuͤnd, ✳ das si oͧch tuͦn mogent, ✳ als hernach stât, ✳ mittnamen mogent er oder sin erbn̄ mitt sibenhundert guldin houptguͦts die drissigundfùnf guldin zinsz samenthaft ✳ oder aber je mitt vierdhalb hundert guldin houptguͦts die achzechendhalb guldin zinsz, die sibenhundert guldin siēt all
oder halb umb zinsz angestanden, ✳ sunderlich wider kouffen und abloͤsen danēthin, wen̄ si wellent, ✳ doch allweg mitt allen bisdar versessnen und nach marchzal ergangnen, unbezalten zinsen, kosten und schaden, daruf gewachsen, ✳ und unser frowen von Kùngsfeld und ir nachkomen sond inen ouch soͤlicher losung und des widerkoufs, als jetz stât, ✳ gestatten ✳ aͧn alle furwort, inzùg
und geverd. ✳ unser herˀ von Baldegg und nach im sin erben sond ouch soͤlich zalung umb houptguͦt, zins, kosten und schaden, wie vor stât, tuͦn ✳ und das alles unsern frowen, irm gotzhus und nachkomen zuͦ Kùngsfelden weren, antwurten und bezaln gon Kùngsfeld in irn gewalt, ✳ gantz àn allen irn kosten und schaden, ✳ ouch fùr ir selbs und allermengklichs in̄haben, ufnemen, verheften, verbieten, entweren, fùr krieg, aucht, ben̄ und namlich fùr all abbrùch, irrūg, mangel, gebresten, mindrung, fùrwort, inzùg und geverd, ✳ und e noch anders den̄ mitt soͤlicher volkomner zalung als jetz sond unser frowen, ir gotzhus und nachkomen zuͦ Kùngsfeld von inen ✳ weder umb houptguͦt, noch zinsz mitt kosten, noch schaden als vor ✳ zuͦ deheinē zil noch tag
nitt weder gewert heissen noch sin, sodick das zeschulden kumpt. ✳ und er, derselb unser herˀ von Baldegg, ✳ sol unser frowen von Kùngsfelden fùr sich und sin erben umb die sibenhundert guldin ✳ mitt zinsz, kosten und schaden, als vor, und zalung darub̄ wie vor stât zetuͦnd, ✳ mitt underpfanden, houptgùlten, mittgùlten und bùrgen ✳ nach guͦter und billicher notdurft, und ob si darub̄ nitt
eins werden moͤchten nach unserm entscheiden, ✳ besorgen ✳ und den besorgnisbrief darub̄ ✳ mitt den obgemelten und allen andern gewonlichen notdurftigen artikeln, ✳ manūg, leistūg, angriff, ersatzung und anderm, wie gewonlich, billich, notdurftig oder unser entscheiden ist oder wirt, ✳ von im oder sinen erbn̄ ✳ nach aller notdurft ✳ mitt sigeln und andˀm ✳ ufgericht, ✳ versorgt und unsern frowē
gon Kùngsfeld in irn gewalt àn irn kosten und schaden in drin manoten, den nechsten nach ùbergeben diser unser spruchbriefen, ✳ geantwurt und geben werden gantz àn alle fùrwort, in zùg und geverd. und wo das also nitt beschaͤch, sunder darùber wider unser frowen wissen und willen verzogen wird, ✳ den̄ zestund und angends soͤlt zil und tag umb die obgen̄ sibenhundˀt guldin
houptgùlts ✳ gantz us ✳ und unser herˀ von Baldegg oder sin erben ✳ die unsern frowen, irm gotzhus und nachkomen zuͦ Kùngsfeld in irn gewalt, als vor stat, ✳ angends zuͦ weren, antwurten und bezaln ✳ zuͦ rechter pen und ursatz verfalln̄ und schuldig sin, ✳ ouch die zalung also tuͦn aͧn alle fùrwort, inzùg und geverd. ✳ und ob si daran sumig weren oder wurden, wie sich das fuͦgte, ✳ wie oder in
welich wise ✳ den̄ unser frowen, ir gotzhus und nachkomen zuͦ Kùngsfelden ✳ des ✳ oder so vil gelts ✳ danēthin nach dem obgen̄ zil, den drin manoten, zuͦ kosten und schaden kaͤment, ✳ si nemends und stuͤnden darub̄ an schaden, ✳ oder deshalben zinsz, kost und schad uff si gieng, ✳ davon hettent oder empfiengent, ✳ wo, gen wem ✳ oder wie sich das fuͦgte, ✳ den selben zinsz, kosten und schaden allen ✳ sol her
Marquart von Baldegg und sin erben mitt der houptsum̄ der sibenhundert guldin ✳ bezaln, abtragen und unser frowen, ir gotzhus und nachkomen zuͦ Kùngsfelden ✳ darin̄ und deshalben gantz entheben, ledigen, loͤsen und verstân, ✳ wie, wo, gen wem und als dick sich das gebùrt, bisz die zalung des houptguͦts, wie vor stat, beschicht, gantz àn irn schaden. und darub̄, ob er oder sin erbē daran sumig weren oder wurden, ✳ mogent unser frowen, ir nachkomen und amptlùt zuͦ Kùngsfeld durch sich selbs oder ander, ✳ ouch alle die, so inen des helfen wellent, ✳ in̄, den selben unsern hern von Baldegg, sin erben und all ir lùt und guͤter, ligend und varent, ✳ nùtzit usgenomen, ✳ wo si die ankomen oder ergriffen mogent, ✳ mitt gerichten, geistlichen, weltlichen oder aͧne, angriffen un̄
bekùmbern, noͤten, pfenden, verheften, verbieten, die pfand ufbieten, an sich zichen, verkouffen, vertriben oder selbs beheben und in die und allweg darin̄ und mitt tuͦn, lassen, wandlen und werben nach irm nutz, willen und gevallen, aͧn sin, siner erben und mengklichs von ir wegen sumen, irren und insprechen, alles und allweg so vil und lang, ouch als dick, das ze schulden kumpt bisz unsern frowen, irm gotzhus und nachkomen zuͦ Kùngsfelden soͤlich bezalung der sibēhundˀt gl̄din hoͧptguͦts mitt allem zinsz, kosten und schaden, als vor stât, dar zuͦ ouch mitt dem angriff und in allweg daruf gangen, ir amptlùten worten darub̄ aͧn ander kun̄tschafft zetuͦnd zegeloubent, ✳ von unserm hern von Baldegg ✳ odˀ sinen erben ✳ beschicht und beschechen ist immasz, als vorstât, ✳ und gantz aͧn unser frowen kosten und
schaden. ✳ und davor noch wider sol unsern hern von Baldegg, sin erben, ir lùt noch guͤter nùtzit beschirmen, behelfen, friden, fristen, tecken, si ze schirm fùrzichn̄, bruchen, sin noch geniessen dehein gericht, recht, friheit, gnad, gesatzt, geleit, gebott, vereinūg, bùntnisz, schirm, hilf, uszug, fund, geverd noch anders, so si odˀ jemand dawider erdencken, fùrzichen, bruchen oder geniessen moͤcht, ùbˀal in eynich wise.
soden̄ von der alten brief wegen, so unser frowen von Kungsfeld der obgemelten gulthalb in̄ habent oder darub̄ wisent, ist das, so her nach stat, ✳ zewissent, ✳ mittnamen, ✳ das unser frowen amptlùt und wir ✳ die brieff, ✳ uns der sachhalb gezoͤugt, eigenlich ersuͦcht und funden habent disz nachgemelten brieff, namlich umb die gùlt von den Truchsaͤssen, wie vor, ✳ harruͤrent, ✳ irn koufbrief, der wist
fùnfzechen marck gelts und dafùr die obgen̄ gùlt, ✳ den hof ze Rein, die zwentzigunddritthalb stuck gelts ab der herschaft zinsen und zechenden ab Boͤtzberg ✳ und die zwentzig pfund gelts von der stùr ab Boͤtzberger ampt, und darzuͦ dryzechen pfund gelts ab der stùr des ampts im Eigen, ✳ die in disem obgemelten kouff nitt begriffen sind, sunder unsern frowen nach als vor zuͦgehoͤrent,
und anderhalbhundert marck silbers zuͦ pfandschillīg von unser gnedigen herschaft von Oͤsterrich ꝫcꝭ. ✳ und daruf den kouf zwischent unsern frowen und den Truchsaͤssen darub̄ beschaͤchen. ✳ wir vindent ouch von unser gnedigen herschaft von Oͤsterrich drig brief, wisent drissig marck gelts und drùhundert marck silbers zuͦ pfandschillīg, ✳ dero unser frowen den halben teil und dafùr die obgen̄ gùlt, ✳ wie vorstat, ✳ gekouft, ✳ genossen ✳ und in disem verkouff, usgenomen die dryzechen pfund gelts uff der stùr im Eigen, ✳ hingeben habent, ✳ den andern halbteil der gùlt und pfandschillings hat, ✳ als wir underwist sind, ✳ Peter von Griffense und der haͧt ✳ der gùlt dafùr usgelegt ✳ ettlich, ✳ mittnamen die zwentzig pfund gelts von und uff der stùr uff Boͤtzberger ampt ꝫcꝭ, mir,
Niclausen Fricker, verkoufft ꝫcꝭ, nach in̄halt des briefs, darùber gebn̄. ✳ und der driger briefen wist der ein, wie wilent der durchlùcht, hochgeborn fùrst, herzog Lùpold zuͦ Oͤsterrich ꝫcꝭ, ✳ wilent dem wolgebornen herren, grauff Eberhart von Nellemburg, ✳ drùhundert marck silbers umb sin dienst schuldig worden sie und im dafùr drissig mark gelts uff den guͤtˀn, darin̄ genēpt, ✳ versetzt hab ꝫcꝭ, und des datū stat: ✳ geben zuͦ Diessenhofen, an aller heiligen tag, do man zalt drizechenhundert jar und dar nach im drù und zwentzigisten jar. ✳ der ander wist, ✳ wie der genempt von Nellemburg mitt gunst und willn̄ wilent des durchluchten, hochgebornen fùrsten, herzog Otten zuͦ Oͤsterrich ꝫcꝭ, ✳ die drissig marck gelts jetzgen̄t Wilhelm dem Heggentze, burgern
ze Schaͧfhusen, ✳ versetzt hab ꝫcꝭ, ✳ un̄ gebē zuͦ Diessenhofen, do man zalt drizechenhundert jar, darnach in dem drissigisten jar, an donstag nach sant Matias tag. ✳ der dritt brieff wist, ✳ wie wilent die durchluchten, hochgebornen fùrsten, herzog Albrecht und herzog Ott zuͦ Osterrich ꝫcꝭ, her Hansen von Hallwil, irm pfleger in Swaben, schuldig gewesen sient druhundert marck ✳
silbers und im darub̄ drissig marck gelts uff die obgen̄ gùlt, wie der genempt unser herˀ von Nellemburg die zuͦ pfand gehept, ✳ gesetzt habent ✳ ꝫcꝭ, und sin datū: geben zuͦ Wien, ✳ do man zalt von cristus gebùrt ✳ drizechenhundert jar und darnach in dem einundrissigisten jar, an mittwuch vor santt Marien Magdalenen tag. ✳ und wie wol unser frowen von Kùngsfelden kouffbrief von
den Truchsaͤssen, vorgemeldet, wist ✳ uff ein satzbrief von wilent dem durluchten, hochgebornen fùrsten, herzog Albrecht zuͦ Oͤsterrich ꝫcꝭ, ✳ umb die fùnfzechen marck gelts und die anderhalbhundert marck silbers zuͦ pfandschillīg ꝫcꝭ, ✳ sprechent denocht unser frowen von Kùngsfeld, immasz wir inen das geloubent, si habent noch wissent umb soͤlich gùlt deheinen brief mer, und si noch wir wissen nitt,
ob derselb brieff der ober ✳ oder ein andrer sie oder sin soͤlle ꝫcꝭ. und die nechstgemelten vier brief belibent hinder unsern frowen von Kùngsfeld: ✳ der koufbrief von den Truchsaͤssen, darub̄, das er zuͦ der obern vˀkouften gùlt ✳ bewist die drizechen pfund gelts von der stùr im Eigen, die unsern frowen und irm gotzhus, wie vor stat, zuͦgehoͤrent, und disen kouff nùtzit beruͤrent, ✳ die andern drig brief darub̄, das die
drizechen pfund gelts in den drissig marck gelts ouch begriffen sind ✳ und darzuͦ, ✳ das die drissig marck gelts und die drùhundert marck der pfandschilling zum halben teil dem von Griffense, obgen̄t, ✳ oder den er die gùlt, ✳ oder davon, wie vorstat, verkouft hât, ✳ zuͦgehoͤrent ✳ und deshalben die brief ingemein wisent. ✳ und darub̄ sond si alda hinder unsern frowen und irm gotzhus ingemein und zuͦ
gemeinen, getruwen handen unserm hern von Baldegg und allen teiln, so die gùlt und brief, wie vorstât, beruͤrent, ouch irn erben und nachkomen ✳ und jedem teil zuͦ sinen teil und rechten daran und zuͦ ✳ beliben und liggen, ouch jedem teil, der des notdurftig wer oder hinfùr wurd und des begerte ✳ zuͦ siner notdurft herusz gelichen oder vidimus oder abschriften davon geben, ✳ ouch wen̄ die
brief gebrucht ✳ wider daselbshin im vordern rechten gelegt und das also zetuͦnde nach notdurft vertroͤst oder versprochen werden, ✳ damitt das also beschaͤch, so dick sich das hinfùr gebùrt. ✳ ✳ umb die andern gùlt, namlich umb die drù pfund gelts ze Elfingen und die drù pfund gelts ze Hornusken uff den stùren ✳ und umb die zwentzig stuck gelts uff den zinsen ze Vilingen und ze Raͤmingen ꝫcꝭ, vō
Schàler harruͤrent, ✳ hand unser frowen drig brieff gehept. ✳ der ein wist, wie wilent der hochgeborn, durchlucht fùrst, herzog Lùpold zuͦ Oͤsterrich ꝫcꝭ, ✳ her Ruͦdolfen Schàler dieselben gùlt gesetzt hab, und des datū stât: ✳ geben ze Baden, uff mentag vor unser frowen tag zeherpst, do man zalt von cristus gebùrt drizechenhundert und darnach im drùundzwenzigisten jar. ✳ der ander wist von Walther,
dem vogt zuͦ Baden, umb uslegen derselben gùlt, und das datū: geben zuͦ Seckingen, do man zalt von gots gebùrt drizechenhundert und darnach im vier und zwentzigisten jar, an dem nechsten fritag vor san̄tt Simon und santt Judas tag, ✳ der zwoͤlfbotten. ✳ der dritt wist den kouff der gùlt unsern frowen von her Cuͦnrat von Bietertal und Ludwigen von Bercken als erbn̄ des genantē her Ruͦ¬
dolf Schalers ꝫcꝭ beschechen, und sin datū stât: geben ze Brugg, uff fritag vor Fridolini, do man zalt von gottes gebùrt drizechenhundert jar und darnach im sibentzigisten und eim jar. ✳ ✳ fùro hand unser frowen gehept drig brief, ✳ wist der ein ✳ von wilent dem durchlùchten, hochgebornen fùrsten, herzog Lùpolden zuͦ Oͤsterrich ꝫcꝭ, das sin gnad unsern frowen verwilliget haͤt, saͤtz uff dem hof ze Rein an
sich loͤsen mogen ꝫcꝭ, und des datū: geben zuͦ Baden, an mittwuch nach dem uffart tag, nach cristus gebùrt drizechenhundert und darnach im vier und sibenzigisten jar. ✳ der ander wist aber von sinen gnaden, wie das er uff dem zechenden uff dem Boͤtzbˀg, ✳ der achzechen stuck ✳ gelte ✳ und Burkart dem Meiger von Schafhusen umb achzechen marck silbers gesetzt sie ꝫcꝭ, ✳ Heinrichen und Gmoͤren von
Kùssemberg vernùwt und verschriben hab ꝫcꝭ, ✳ und des datū: ✳ geben zuͦ Potzen, am pfintztag in der pfingstwuchen, nach cristus gebùrt drizechenhundert und darnach indem achzigisten jar. ✳ der dritt wist, wie die jetzgen̄ von Kùssemberg dem gotzhus zuͦ Kùngsfelden den pfandschilling uff dem hoff ze Rein, der inen stuͦnd achzechen marck silbers, verkouft habent ꝫcꝭ, und des datū: geben zuͦ Kùngsfeld,
an santt Valentinus tag, ✳ do man zalt von gottes gebùrt drizechenhundert jar, darnach im lxxxj ✳ jar. ✳ und sprechent aber unser frowen, si habent der gùlthalb ✳ ze Rein nitt mer gehept noch genomen den̄ die gùlt uff dem hoff zuͦ Rein, ✳ von den Truchsaͤssen, wie vor stat, harruͤrent, ✳ und wissent ouch darùber der brief und gùlt halb dehein eigenschaft noch lùtrung und wellent denocht her Marquarten die brieff ùber geben. ✳ ✳ umb die gùlt ze Moͤnental oder in Swendi ✳ hand unser frowen gehept drig brieff, ✳ der ein wist in latin, wie wilent der durchlùcht, hochgeborn fùrst, herzog Albrecht zuͦ Oͤsterrich ꝫcꝭ, ✳ frow Mechthilden von Goͤsken eigenschaft guͤtern in Moͤnental, die siben stuck geltent ✳ und lechen werent, ✳ geeignet haͧt, ✳ und geben zuͦ Waltzhuͦt, uff santt Gallen tag in dem
jar des herˀn tusent zweyhundertnùntzigundimandern jar. ✳ der ander wist zuͦ tùtsch von wilent dem durchlùchten, hochgebornen fùrsten, herzog Lùpolden zuͦ Oͤsterrich ꝫcꝭ, das sin gnad her Egbrechten dem Roten, kilchhˀn zuͦ Rein, umb sin dienst gelopt hab zechen marck silbers und darub̄ her Fridrichen, dem schulthn̄ von Schaͧfhusen, an siner statt versetzt siben stuck und fùnfzechn̄ schilling gelts ✳ uff dem zechenden ze Swenden ꝫcꝭ, ✳ und sin datū: geben zuͦ Baden, an donstag nach dem zwoͤlften tag, ✳ do man zalt drizechen hundert und darnach im fùnfzechenden jar. ✳ der dritt wist zuͦ latin, ✳ wie Walther Snoͤpelle vor her Wernher von Wolen, schulthn̄ zuͦ Brugg, ✳ dem gotzhus zuͦ Kùngsfeld verkoufft hab ettlich guͤter in Moͤnental, gelten acht stuck ꝫcꝭ, und des datū stat:
geben zuͦ Brugg, in dem jar des hern tusent drùhundert und drizechen jar, uff mentag nach unser frowen tag der liechtmis. ✳ do unser frowen sprechent, ir jarzitampt hab zuͦ Moͤnental oder in Swendi ✳ dahar nitt mer gehept noch gevordert ✳ den̄ siben stuck und fùnfzechen schilling gelts. ✳ ✳ die nechstgen̄ nùn brieff wellent unser frowen von Kùngsfeldē unserm hern von Baldegg
in und mitt disem kouff ùbergeben und ir gerechtikeit daran und zuͦ, immasz si die dahar in̄gehept und die gùlt genossen habent, ✳ und redent dabi mitt irn worten, der uns darub̄ bedunckt von inen zegelouben und gnuͦg ze sind, ✳ inen sie nitt wissent und konnent ouch under irn briefen nach eigēlichem suͦchen nitt vinden, das si umb soͤlich obgemeldet gùlt mer oder ander brief, den̄ vorgemeldet sind, habent. ✳ und daruf sprechent wir, obgen̄ ✳ Ludwig Zechender und Niclaus Fricker, umb das stuck, das unser herˀ von Baldegg die nùn brief, nechst davor genempt, ✳ von unsern frowen von Kùngsfeld hiemitt nemen und si im die und damitt, ob er wil, der obern vier briefen, die als vor stât hinder unsern frowen belibent, vidimus oder abschriften, und
darzuͦ, ob er des begerˀt, umb die gùlt alle indisem kouff, wie vor stât, begriffen ein koufbrief in den gedingen, herin̄ beschriben, von inen ✳ geben, ✳ ouch er, sin erben und nachkomen soͤlich brief und die gùlt, wie vor stât, ✳ mitt namen all unser frowen und ir gotzhus und jarzitamps zuͦ Kungsfeld vordrūg, recht, ansprach und gerechtikeit daran und zuͦ ✳ hinfùr ✳ haben, nutzen und niessen
soͤllent und mogent, aͧn unser frowen, ir gotzhus und nachkomen zu Kùngsfelden, ouch mengklichs von ir wegen sumen, irren und insprechen. ✳ er, sin erben und nachkomen sond ouch von unsern frowen, irm gotzhus und nachkomen zuͦ Kùngsfeld ✳ damitt ✳ umb disz sach gantz benuͤgen und si deshalben weder umb werschaft, ✳ ersatzung, ✳ umb mer brief, noch anders ✳ nitt fùro,
mer, ✳ witer noch anders anzevordern, zeersuͦchen noch zebekùmbern haben noch tuͦn, ✳ si inen ouch deshalben fùro nùtzit verbunden sin ùbˀal in eynich wise, den̄ sovil, ✳ hetten oder funden unser frowen oder ir nachkomen jetz oder hinfùr, wen̄ das wer, ✳ mer brief, die uber die obgeschribnē gùlt sampt oder sunder wistent, ✳ die sond si inē, ✳ ob die nitt mer noch ander gùlt bewisent, ✳ hinusz, ✳ odˀ ob die mer und
ander gùlt bewisent, vidimus oder abschriften davon ✳ geben, ✳ und die brief lichen zuͦ ir notdurft und begeren, ✳ glicher wise als umb die obern vier brief, die hinder unsern frowen belibent, vorgelùtert ist, ✳ ouch des nùtzit verhebn̄ bi irn guͤten truwen ungevarlich. ✳ doch sond soͤlich brief all jetz und hinfùr ✳ unsˀm hern von Baldegg, sinen erbē und nachkomen an disem kouff
an der obgen̄ gùlt und in̄halt diser brief ✳ deheinen schaden, irrūg, abbruch noch gebresten, ✳ ouch unseren frowen, irm gotzhus und nachkomen zuͦ Kùngsfelden deheinen nutz, hilf, fùrdrung noch anders, so hiewider sin moͤcht, ✳ bringen, sin, noch zuͦfuͤgen ùberal ineynich wise, ✳ sunder sol diser kouf und in̄halt diser brief hinfùr allweg in kraft bestan und von beiden teiln fùr sich und als vor stàt ufrechtlich und
redlich gehalten und dem nachkomen werden luter, aͧn alle fùrwort, inzùg und geverd. ✳ ✳ wen̄ ouch unser herr von Baldegg unsern frowen von Kùngsfeld den besorgnis brief umb die sibenhundert guldin, ✳ wie vor stat, antwurt und git, aldan̄ und damitt sond unser frowen im die obern ✳ nùn brieff und damitt von den andern vidimus oder abschriften und ouch den koufbrief, ob her Marquart des begerˀt, alles immasz, als vor stât, ✳ ùber geben ✳ und eins mitt dem andern zuͦgan. ✳ doch sol her Marquart ✳ unsern frowen oder irn amptlùten vor bi guͦter zit ze wissen tuͦn, ✳ ob er des koufbriefs von inen und welicher briefen, vorgemeldet, er vidimus oder abschriften, ouch wie er der ✳ beger, ✳ sich darnach dem, wie vor stât, ✳ ze verfolgent zehalten wissen, ✳ doch das soͤlichs
in dem obgenempten zit, den drin manoten, und immasz als vor stât beschaͤch. ✳ ✳ soden̄ von der zinsz wegen von der vilgen̄ gùlt, hùr im lviij jar vallent, ✳ und von der davor gevallen ꝫcꝭ ist unser sprùch und lutrūg ✳ also, ✳ das unser frowen von Kùngsfeld ✳ sond nemen und haben die acht stuck vom hof ze Rein, ✳ die zwentzig pfund vom ampt, ✳ die drù pfund
ze Elfingen und die drù pfund ze Hornussen von den stùren, im lviij vallēt. ✳ von der andern gùlt von der herschaft zinsen und zechenden, die unsern hern von Baldegg zezaln beruͤrten, wie vorstaͧt, ✳ stât unsern frowen unbezalt uss der zinsz, fern im lvij jar gevallen, ✳ den̄ die vordˀn under im gevalln̄ mitt der teͣding ze Bern darub̄ beschechn̄ und nach der in̄¬
halt bezalt sind ✳ ꝫcꝭ. ✳ derselb fern gevallen zinsz und der, so hùr im lviij jar valt, ✳ sind mitt disem kouf und teding mitt bedingten worten ✳ gantz bezalt, ✳ hin und ab. ✳ was aber unsern frowen von Kùngsfeld soͤlicher gùlt halb uff dem hof ze Rein und an andern enden vor disem kouff vˀvallen ✳ unbezalt usstât, ✳ es sie an zinsen, gùlt oder schulden, ✳ gehoͤrt ouch unsern frowen, und si und ir amptlùt ✳ soͤllent und mogent die bezichn̄, nemen und habn̄ glicher wise, als ob diser kouf nitt beschaͤchen weͣr, ✳ aͧn mengklichs sumen, irren und insprechen. ✳ ✳ so den̄ von wegen der drù pfund gelts ze Elfingen von der stùr ꝫcꝭ, als vor stât, ✳ meinent unser frowen ✳ her Marquarten der uff namlich guͤter, nach dem die ouch von
guͤtern daselbs ✳ gaͤn soͤll, ✳ zeverwisen ✳ und die inschrift zuͦ geben ꝫcꝭ. daruf ist unser spruch und lùtrung, ✳ das dieselben unser frowen solichs nach irm fùr geben, wie billich ist, tuͤn und her Marquarten des im koufbrief, obgemeldet, oder mitt eim sundern brieff oder schrift bewisen soͤllent, ✳ damitt die alda zehaben und vordern wissen, ✳ ouch im damitt deshalbn̄ gnuͦg
getan und er des von inen benuͤgen haben. ✳ ✳ furo ist her in̄ unser spruch und lùtrung, ✳ ouch mitt usbedingten fùrworten eigenlich berett, ✳ das diser kouff und alles das, so disz brieff bewisent, ✳ den vilgen̄ unsern frowen, irm gotzhus und nachkomen zuͤ Kùngsfelden an allen andern irn und ir gotzhus guͤtern, zinsen, zechenden, stùren, nùtzen, ✳
gùlten, ✳ gerichten, twingen, bēnen und allen dingen in̄ und usswendig der herˀschaft Schenckemberg ✳ und dem ampt uff Boͤtzberg, ✳ ob und underm berg gelegen, ✳ ouch an allen irn und ir gotzhusz fryheiten, rechten, gnaden, gewonheiten, harkomenheiten und namlich in allweg und wise sol allenklich gar und gantz aͧn schaden und unvergriffen
sin, ✳ sunder sond unser frowen, ir gotzhus und nachkomen ✳ dabi hinfùr ✳ als dahar beliben, ✳ die in̄habn̄, besitzen, nutzen, niessen und in allweg bestan, sin und beliben als vor disem kouff und glicher wise, als ob der nitt beschechen weͣr, ✳ disz koufs und mengklichs halb von des wegen aͧn all sumen, bekùmbern, irren und insprechen. ✳ ✳ insunders ist herin̄ zevˀnement, ✳ das von unsern frowen von Kùngsfeld, ✳ ouch von unsern gneͣdigen hern von Bern ✳ und von uns indisen sachen vorab und eigenlich angesechen und bedaͧcht, ✳ das die obgeschriben gùlt je dahar unverdachtlich ✳ nie ✳ willenklich, verrichtlich ✳ und allenklich bezalt ✳ und was dero je geben, ✳ das soͤlichs e ✳ mitt unwillen und unfrùntschaft den̄ anderm beschechen, ouch bi dem, so vor stat, versechenlich gewesen ist, hinfùr mer beschechen und unsern frowen davon unwill oder anders uferstan mogen, ✳ dadurch inen diser kouf besser volzogen den̄ vˀmitten wer, ✳ und darub̄ und deshalbn̄ ist ouch der kouf unsern frowen geraten, vˀwilliget und beschechen immasz, als vor stât. ✳ ✳ zuͦletst
ist unser spruch herin̄, das die obgen̄ beidteil, ✳ mittnamen unser frowen von Kùngsfeld fùr sich, ir gotzhus und nachkomen und unser herˀ von Baldegg fùr sich, sin erben und nachkomen, disen kouff und unsern spruch und lùtrung darin̄ in allen worten und gedingen, so vor und nach stand, in allweg war, staͤt und vest halten, dem nachkomen, ✳ gnuͦg
sin und dawider niemer komen, reden, werben noch tuͦn, ✳ ouch, ✳ das si davor noch wider nùtzit behelfen, schirmen, tecken, noch si zeschirm fùrzichen, bruchen, sin noch geniessen sollent, ✳ ùberal in eynich wise, all boͤszfùnd, arglist und geverd herin̄ gantz vˀmitten und usgeslossen. ✳ und des alles zuͦ warem, vestem urkùnd hand wir, obgen̄ Ludwig Zechender und Niclaus Fricker, ✳ diser sach und
unsers spruchs und lùtrung darin̄ zwen gelichlutent brief machen lassen und unser insigel offenlich daran gehenckt nach ir beiderteiln begeren, ✳ doch uns und unsern erben in allweg aͧn schaden. ✳ ✳ wir, die vilgen̄ beidteil, ✳ mittnamen eptissin und convent ze Kùngsfelden fùr uns, unser gotzhus und nachkomen daselbs, ✳ und Marquart von Baldegg, ritter, herr ze Schenkemberg, ✳
fùr mich, min erben und nachkomen, bekennent uns offenlich alles des, so von uns herin̄ vor und nach geschriben stât, und das soͤlichs mitt unser beider teil wissen, willen und wie obstât beschechen ist ✳ und gelobent ouch fùr uns und als vor stât, ✳ das alles geneinandern getruwlich zehalten, dem nachzekoment, gnuͦg zesind ✳ und dawider niemer zekoment, zeredent, zewerbēt,
zetuͦnd, schaffen, vergùnsten noch gehellen getân werden, also das uns davor noch wider gantz nùtzit behelfen, schirmen, wir fùrzichen, bruchen noch geniessen, sunder dem allem, wie vor stat, ufrechtlich und redlich nachkomen, gnuͦg sin und tuͦn sollent und wellent bi unsern guͦten truwen, dabi und mitt wir ouch soͤlichs geneinander geredent, ✳ gelobēt ✳ und versprechent, ✳ gantz aͧn alle
fùrwort, inzùg und geverde, in kraft und urkund diser brief, daran wir beidteil, namlich wir, eptissin und convent, unsers convents zuͦ Kungsfelden, und ich, Marquart von Baldegg, min insigel, uns beidteil damitt diser sach in wisz und fùr als vor staͧt wissentlich zebewisen, zuͦ der vorgen̄ Ludwig Zechenders und Niclaus Frickers insigeln offenlich gehenckt habent und also
versigelt geben sind uff donstag nach santt Gallen tag, nach Cristi gebùrt vierzechenhundertfunfzigund acht jar, ✳ ouch unser jetweder teil dero einen haͧt. ✳